Razpad Frankovske države

Po smrti Karla Velikega je državo prevzel sin Ludvik Pobožni (Preprosti). Njegovi sinovi, Ludvik Nemški, Karel Plešasti in Lotar se kmalu začnejo boriti za oblast. Leta 843 se vojna konča z Verdunsko pogodbo. Bratje so si razdelili državo na 3 dele:

 ● zahodni del dobi Karel --> iz tega dela se razvije romanska Francija.

 ● vzhodni del dobi Ludvik --> iz tega dela se razvije Nemško cesarstvo.

 ● osrednji del dobi Lotar --> iz tega dela se razvije romanska Italija.

 Ta delitev nekoč enotne države je imela za posledice, da so se vedno bolj krepili fevdalci, saj so bili Karolinški vladarji prisiljeni delovati s plemstvom. Ker ni bilo več novih osvajanj, so fevdi postopoma postajali bedni, prav tako pa tudi uradniške službe. Vse to je imelo negativne posledice za vladarsko oblast, zaradi tega sta naraščala moč in težnja visokega plemstva v čim večji samostojnosti.

 V 10. stoletju je bilo dedno nasledstvo fevda in javne službe že nekaj povsem normalnega. Prevladovale so kneževine, grofije in vojvodine, ki so bile neke vrste države v državi in tako sta bili Francija in Nemčija le navidez združeni.

 Taki politični združitvi pravimo fevdalna razdrobljenost ali **fevdalni partikularizem**. Ta razdrobljenost ima za posledice, da je država na zunaj šibka. Tri ljudstva (Saraceni, Ogri in Vikingi) pa so pospešili razpad države z vpadi.

**1) SARACENI** 🡪 grško pomeni vzhodnjak. To so bili Arabci iz S Afrike. Sredi 9. stoletja so Bizantincem vzeli celotno Sicilijo, prav tako pa tudi južni pristaniški mesti Bari in Tarent. Leta 846 pa ogrožajo celo Rim, s tem ko oplenijo predmestje tega mesta. Občasno plenijo tudi ob južni Francoski obali.

**2) OGRI ali Madžari** 🡪 pripadajo ugrofinski skupini narodov. So nomadi, ki pridejo v Evropo proti koncu 9. stoletja in se naselijo na območju vzhodnega dela Panonske nižine med reko Tiso in Donavo. Ukvarjajo se pretežno z nomadsko živinorejo in roparskimi pohodi v severno Italijo, Francijo in Španijo. Glavnina roparskih pohodov je bila usmerjena v vzhodno Frankovsko kraljestvo. Nemška vojska je uspela prvič resneje poraziti Ogre šele leta 933, dokončen poraz pa Madžari doživijo leta **955** na Laškem polju pri Augsburgu. Po tem letu se Madžari ustalijo v Panonski nižini, prenehajo z napadi, in se pokristjanijo v času 1. Madžarskega kralja.

**3) VIKINGI** 🡪 ogrožali so Frankovsko državo od 8-12 stoletja. Viking ali vik pomeni zaliv ali zatok. Prišli so iz Nordijske obale; njihove ladje so se imenovale drakarji (z njimi so pluli po rekah in po morju). Razlogi za ogrožanje so:

 ● ropanje

 ● želja po naseljevanju bolj rodovitnih dežel

 ● zaradi trgovine --> Vikingi iz Švedske se imenujejo **Varjagi**. Oni trgujejo z bizantinci.

Najhujši so bili Vikingi iz Danske 🡪 **Normani** (ljudje iz severa). Leta 911 je vladar podelil v fevd pokrajino Nevstrijo normanskemu voditelju Rollu. Nevstriji je bilo prizanešeno, tja se začnejo naseljevati Normani. Številčno predvladajo nad prebivalstvom, se pokristjanijo, poromanijo, pokrajini dajo novo ime 🡪 **Normandija.**

Leta 1066 Normani osvojijo Anglijo – Vilijem Osvajalec – bitka pri **Hastings**. Normani zavladajo, v 12. stoletju zavzamejo tudi Sicilijo in dve pokrajini : **Kalabrija in Apulija** (v Italiji).